**ОТЧЕТ ЗА ДЕЙНОСТТА НА**

**НА НЧ «Анжела Чакърян -2008» ЗА 2022 г.**

|  |
| --- |
| **ОБЩА ИНФОРМАЦИЯ** |
| **I. Актуално състояние на читалището като център с възможности за предоставяне на услуги:** |
| **1.** Наименование на читалището:  **НЧ «Анжела Чакърян -2008»** |
| **2.** Населено място: гр. Русе, ул.”Дондуков Корсаков” 38 |
| **3.** Брой регистрирани читалищни членове: 152 |
| **4.** Брой посетители на предоставяни от читалището услуги: 980 |
| **5.** Извършена пререгистрация на читалището в определения от ЗНЧ срок: N 3362/ 10.10.2022 |
| **6**. Проведени събрания – общи и на настоятелството: 1- общо; 4 -на настоятелството |
| **II. Административен капацитет** |
| Субсидирана численост на персонала през 2022 г. - 1,5  |
| **2.** Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите: - Участие на секретаря в присъствено обучение на РБ „Любен Каравелов”, сектор „Обучение и квалификация” в Представяне на Наредба N 3 през месец ноември;- Онлайн обучение на преподавателката по арменски език в месечни семинари, организирани от благотворителна арменска организация от САЩ за методически насоки по изучаването на майчиния език. |
| **3.** Наложени санкции на читалището по чл. 31, 32 и 33 от Закона за народните читалища: няма |
| **III. Материална база** |
| **1.Сграден фонд**Сградата, в която се помещава читалището е собственост на Настоятелството на Арменската Апостолическа Църква в Русе. Съгласно договор за наем, безвъзмездно и за неопределено време са предоставени помещенията, които се ползват за организационните и административни нужди на читалището. |
| **2. Наличие на осигурен достъп до читалищната сграда за хора с увреждания:** залата на първия етаж |
| **РЕАЛИЗИРАНИ ДЕЙНОСТИ ПО ПРОГРАМАТА ЗА 2022** |
| **1. Библиотечно и информационно обслужване** |
| - Брой на библиотечните единици във Вашия библиотечен фонд: 7 349 |
| - Брой на ново закупените книги през 2022 г.: 48 |
| - Брой дарени книги през 2022 г.: 138 |
| - Брой на абонираните за 2022 г. периодични издания: 8 |
| - Брой творчески срещи в библиотеката през 2022 г.: 14 |
| - Брой читателски посещения през 2022 г.: 555 |
| - Брой заета литература през 2022 г.: 1099 |
| **2.** **Автоматизация на библиотечно-информационното обслужване** |
| - Брой компютри и периферни устройства (принтер, скенер) и други съвременни информационни устройства (*Моля опишете!*): 1 бр. настолен компютър; 2 бр. преносими компютри; 1 бр. мултифункционално устройство; 1 бр. мултимедия |
| - Закупена нова техника през 2022 г.: няма |
| - Осигурен достъп до интернет: има |
| - Наличие и употреба на специализиран софтуерен продукт за библиотечно обслужване (напр. Автоматизирана библиотека PC-TM, e-Lib PRIMA или др.) (*Моля опишете*) - няма |
| - Наличие на електронен каталог и възможност за автоматизирано търсене на информация по зададени от потребителя параметри. *Моля опишете! -* няма |
| - Наличие на услуга за онлайн обслужване на потребители и брой обслужени потребители онлайн през 2020 г.: *Моля опишете въведените онлайн услуги*.- Да – 20 потребители са обслужени онлайн като е предоставена онлайн информация. |
| - Дигитализация на фондове - брой дигитализирани фондови единици през 2022 г.: няма  |
| - Използване на уебсайт, фейсбук или други електронни комуникационни канали за популяризиране на библиотечните услуги и обратна връзка с потребителя: *Моля опишете!**-* Да - Фейсбук |
| - Наличие на адаптирани библиотечни услуги за хора с намалено зрение: няма |
| - Извършени дейности за оптимизиране и повишаване степента на автоматизация на библиотечно-информационното обслужване през 2022 г.: *Моля опишете!**-* Информационно обслужване на потребители чрез достъп до онлайн платформи за езиково обучение по майчин език; споделяне Youtube канали за културен обмен и достъп до историческа литература на арменски, български, руски и английски език. |
| **3. Брой художествени състави за любителско творчество, функционирали през 2022 г.** - Танцов състав за арменски народни танци „Аревахач” към Хоменънтмен с ръководител Вартануш Хачикян;- ВИС „Аракс” с ръководител Мануел Манукян;- Клуб „Сръчни ръце” с ръководител Флора Артюнян / Анджела Авакян |
| **4. Брой колективни и индивидуални форми на обучение – клубове, школи, курсове, кръжоци, ателиета, студиа, курсове по изкуствата и други области на знанието, културата, науката и информационните технологии; издателска дейност и др.** *Моля опишете!*Клуб „Аз говоря арменски” с ръководител Флора Артюнян / Анджела АвакянКурс по арменски език с преподавател Анахид Саркисян/Анджела АвакянТеатрална работилничка с ръководител Анджела Авакян |
| **5. Социална политика на читалището.** *Моля опишете социалния състав на целевите групи, с които работите и към които адресирате вашите дейности!*Социалният състав обхваща всички социални слоеве, в които са включени хора от арменската общност в града и жители от квартала. Социалната политика е насочена към съхраняване и разпространяване на историческото, културно, духовно, езиково и битово наследство на арменската общност в града и на арменците като цяло, чрез провеждане на обществени мероприятия и различни форми на обучение.Читалището с готовност се включва в етно – фестивали и концерти с формациите към читалището или индивидуални изпълнители.Представят се печатни издания на български език с арменска тематика сред обществеността на града. Читалището отбелязва националните празници на Република България, традиционните празници и български народни обичаи, които формират патриотичното и национално възпитание и доказват принадлежността към българския народ. Политиката на НЧ „Анжела Чакърян – 2008” е насочена към участието в културния живот на града със собствен принос, редом с цялата читалищна общност и поддържането на взаимоотношения на сътрудничество, приятелство и взаимодействие с културните институции. |
| **6. Музейна или eтнографска сбирка: обновяване на музейни или етнографски колекции, създаване на нови.**- Етнографска музейна колекция от старо сценично облекло;- Фотографска музейна колекция от снимки на предходни колективи на читалището: хор „Гомидас”, театрални състави, танцови състави;- Колекция ”Ретро” – старопечатна българска литература;- Колекция от стара арменска литература „Ай, пен, ким”;- Колекция от нотни текстове, изпълнявани от арменския хор. |
| **7. Брой публични прояви и събития, организирани от читалището в населеното място/район, които читалището обслужва през 2022:** *Моля опишете!***ПУБЛИЧНИ ПРОЯВИ И СЪБИТИЯ****-** Табло с фотоси по повод 174 г. от рождението на Христо Ботев;- Табло за Хрант Динк – 15 години от смъртта му.Речта на съпругата му Ракел Динк с нови открития за убийството му;- Табло за Яворов с фотоси и ръкописи;- Табло за Левски;- Тематична вечер – среща – разговор за значението на празника „Св. Саркис”;- Тематична вечер -Вартананц – среща – разговор за Аварайрската битка;- Подреждане на изложба с изработени материали – украсителни мартеници;- Музикално-поетичен рецитал на български и арменски език с дамите от ХОМ по повод международния ден на жената;- Тематична вечер от рубриката „10 – те най-известни жени – арменки”: Беатрис Оханян – композитор и концертиращ изпълнител в мюсюлманската страна Ирак;-Тематична вечер „Баруйр Севак” – един от гениалните арменски творци – поет и писател;- Тематична вечер от рубриката „10 – те най-известни жени – арменки”:Първата арменка – скулптор в Османската империя – Мари Герекмезян;- Тематична вечер за геноцида-прожекция на филм- „Татосите на моята баба”;- Тематична вечер „Времето никога няма да излекува нашите рани” – японските медии и геноцидът над арменците;- Тематична вечер от рубриката „10 – те най-известни жени – арменки”- Забел Асадур –основателка на девически училища в Османската империя- Среща с Нидал Алгафари в Регионална библиотека „Любен Каравелов” по повод представянето на двата тома на поредицата от книгите „Рано или късно”. „Рано или късно любовта ви среща.Приемете я такава, каквато е.” – тема за размисъл;- Празник по повод Великден: изпълняване на ритуала за боядисване на яйца, наричания с първото червено яйце; стихове и песни за пролетта ;- Изработване на аксесоари за украса на великденската трапеза от ателие „Сръчни ръце”;- Изложба с великденски яйца и пролетна украса;- Тематична вечер по повод независимостта на Република Армения – 28 май;- Тематична вечер по повод 125 г. от рождението на Йехише Чаренц – поет, писател и общественик – четене на негови творби;- Тематична вечер „Тота Венкова – първата жена – лекар в България”;- Тематична вечер с Жаклин Бодурова - откъси от живописния й пътепис „Предопределена съдба- два живота, два свята на една жена” – за Геноцида;- Тематична вечер „Из книгата „По пътя на смъртта и вярата” от Карекин Караханян –„Заточението”;- Маратон на четенето – четене на български и арменски приказки с децата от клуба по арменски и курса по арменски език; - Представяне на книгата на Хачик Лебикян „Арменците в Русе от XVII век до 2022г.” , издадена по проект към Отдел Култура на НЧ”Анжела Чакърян – 2008” в Регионален исторически музей – Русе. Представяне от проф. Николай Ненов пред огромна аудитория.Съорганизатори – НЧ”Анжела Чакърян -2008” и д-р Гаржарян -Парекордзаган – Русе;- Участие на читалищния секретар в семинар –обучение в Регионална библиотека „Любен Каравелов”-сектор „Обучение и квалификация”:Представяне на Наредба 3;- Откриване на учебната година в читалището на клуб „Аз говоря арменски „ и Курс по арменски език с мини куклен спектакъл „Мишлето и звездичката”, подготвен от новосформираната Театрална работилничка; стихотворения, песни и танци от танцов състав „Аревахач” към Хоменънтмен;- Есенен празник на тиквата: украсяване, дълбаене, рисуване на тикви с децата от клуб „Сръчни ръце”;- Табло за народните будители – български арменски будители;- Тематична вечер за силата на арменските царици :Кралица Паранцем-кралицата –войн;- Гостуване на Екип на БНТ 2 с журналистката Петя Панева в читалището – интервю с автора на новоиздадената книга Хачик Лебикян и редактора д-р Бохос Гаржарян;- Гостуване в читалището на Екип на БНТ 2 с журналистката Ралица Маринова: среща с възрастните членове от общността и представители на арменските организации Парекордзаган, ХОМ и Хоменънтмен и духовния водач на Арменската апостолическа църква „Сурп Аствадзадзин”- Дер Дирайр Хадавян ; среща с децата от читалището – клуб „Аз говоря арменски”, Курс по арменски език и заснемане на кукления спектакъл „Мишлето и звездичката” на Театралната работилничка ; арменски хора от танцов състав „Аревахач” към Хоменънтмен;- Интервю на журналистката Ралица Маринова в студиото на БНТ 2 –Русе с автора на новоиздадената книга Хачик Лебикян и секретарката на читалището.Заснетите материали от БНТ 2 са излъчени през ноември ’22 и февруари’23;- Коледа в Читалището : представяна на коледен куклен спектакъл на театралната работилничка „Мишлето и звездичката посрещат Коледа”.Посрещане на Дядо Коледа с песни, стихотворения и танци от танцов състав „Аревахач” към Хоменънтмен. Провеждане на благотворителен базар на коледни украшения, изработени от клуб „Сръчни ръце”;- Съвместно с ХОМ – подпомагане на социално слаби членове на общността. |
| **8. Брой участия на ваши художествени състави в общински и регионални, национални и международни форуми, събори, конкурси през 2022.** *Моля опишете!*- Участие в Международен арменски фестивал на художествената самодейност „Здравей, Армения” в Пловдив ;- Участие в IV фестивал “Етноритми, бит и култура” – 2022г., с. Бъзън ;- Участие в благотворителния концерт, организиран от Община Русе „Сцена под звездите” с представянето на танцов състав „Аревахач” към Хоменънтмен – Русе;- Участие в I национален фестивал „Ереван в Бургас – фестивалът на децата”, организиран от НЧ ”Ереван – 2022” с представянето на танцов състав „Аревахач” към Хоменънтмен – Русе и индивидуалния изпълнител Серджио Авакян. |
| **9.** **Брой получени отличия и награди от участия на ваши художествени състави в общински и регионални, национални и международни форуми, събори, конкурси** **през 2022 г.** *Опишете !*- Плакет и грамота от Международния арменски фестивал на художествената самодейност „Здравей, Армения” в Пловдив;- Грамота от IV фестивал “Етноритми, бит и култура” – 2022г., с. Бъзън;- Грамоти от I национален фестивал „Ереван в Бургас – фестивалът на децата”, организиран от НЧ”Ереван – 2022” с представянето на танцов състав „Аревахач” към Хоменънтмен – Русе и индивидуалния изпълнител Серджио Авакян. |
| **10. Брой проекти, реализирани през 2022 г.** *Моля опишете!* Реализиране на написването, издаването, представянето и разпространението на книгата на Хачик Лебикян „Арменците в Русе от XVII век до 2022г.” , издадена по проект към Отдел Култура на НЧ”Анжела Чакърян – 2008”.Книгата е представена в Регионален исторически музей – Русе от проф. Николай Ненов пред огромна аудитория.Съорганизатори са НЧ”Анжела Чакърян -2008” и д-р Гаржарян - Парекордзаган – Русе. Събитието е отразено от местните медии и печатни издания. Има голям интерес от арменската общност в България. Изданието се разпространява и след изчерпване на първото издание се препечатва периодично от „Парекордзаган” –Русе за задоволяване на потребностите на общността. |
| **11. Проекти, чиято реализация продължава през 2022 г.:**  *Моля опишете!* няма |
| **12. Въведени нови художествени и/или образователни форми през 2022 г.** *Моля опишете!*Театрална работилничка- ръководител Анджела Авакян |
| **ФИНАНСОВ ОТЧЕТ ЗА 2022 ГОДИНА** |
| **ОБЩО ПРИХОДИ ЗА 2022 г., в т.ч.:** **1. Субсидии:**

|  |  |  |
| --- | --- | --- |
| 1.1. | Субсидия от държавния бюджет  | 22 364,00 лв.  |
| 1.2. | Субсидия от местния бюджет (общинско дофинансиране) | 1 211,00 лв.  |
| 1.3. | Получени бюджетни средства по проекти от общината  | 3 600,00лв.  |
| 1.4. | Получени бюджетни средства по проекти от Мин. на културата |  |
| 1.5. | Получени бюджетни средства за ремонти и климатици |  |

**2. Други приходи**

|  |  |  |
| --- | --- | --- |
| 2.1. | Приходи от допълнителна стопанска дейност и/или наеми |  |
| 2.2. | Приходи от парични дарения и/или спонсорство | 1 650,00 лв.  |
| 2.3. | Приходи от членски внос | 305,00 лв.  |

**ОБЩО РАЗХОДИ за 2022 г., в т.ч.:** 28 833,12 лв**.**

|  |  |  |
| --- | --- | --- |
| 1. | Разходи за заплати и осигуровки |  21 487,56 лв. |
|  2. | Разходи за книги и абонамент |  1 207,24 лв.  |
|  3. | Разходи за стопанска издръжка  | 888,32 лв.  |
|  4. | Разходи на бюджетни средства по Проект на Общината | 5 250 лв.  |

 |
| Дата:24.03.2023 Председател на читалището: Флора Артюнян  |